Nóg 9 renosters gestroopFoto: www.rhinoconservation.org Molewa het tydens ŉ mediakonferensie by die Krugerwildtuin bekendgemaak dat 159 renosters reeds vanjaar in Suid-Afrika gestroop is. Molewa sê 95 van dié renosters is in die Krugerwildtuin doodgemaak. Sy sê ŉ rekordgetal van 90 vermeende renosterstropers is reeds in hegtenis geneem. Molewa het ŉ beroep gedoen op private grondeienaars om, indien hul renosterhorings in hul besit het, dit te registreer by hul onderskeie provinsiale wildbewaringsowerhede. Volgens wet moet ŉ persoon ŉ permit bekom om ŉ renosterhoring te besit. Dié horings moet ook in ŉ register opgeteken word en ‘n mikroskyfie bevat. Molewa se intussen daar is baie belangstelling rakende die kwessie om Cites (die Konvensie oor Internasionale Handel in Bedreigde Spesies) COP16 te nader met ŉ voorlegging om die handel in renosterhorings te wettig in ŉ poging om stropery te probeer hokslaan. Sy sê die departement kan egter nie nou hieroor kommentaar lewer nie aangesien die voorbereidingsprosesse nog nie afgehandel is nie. Die departement het Donderdag bekendgemaak dat 150 renosters reeds vanjaar vir hul horings gestroop is.